b'\n_START_ARTICLE_\nSrednja Bloudkova\n_START_SECTION_\nZgodovina\n_START_PARAGRAPH_\nSkakalnico so odprli leta 1949, zgrajena pa je bila po na\xc4\x8drtih Stanka Bloudka. Skakalnica ima izjemno lego, prvi originalni nalet pa je bil narejen iz jeklene vitke pali\xc4\x8dne konstrukcije. Lego in profil je zasnoval in\xc5\xbeenir Bloudek, pri gradnji skakalnice pa mu je pomagal Stano Pelan, po katerem skakalnica tudi nosi eno izmed ve\xc4\x8d imen. Avtorja dana\xc5\xa1nje konstrukcije sta brata Lado in Janez Gori\xc5\xa1ek, ki sta jo rekonstruirala in prenovila leta 1989. V osi skakalnice je postavljena lesena skulptura skakalca._NEWLINE_V okviru celovite prenove Nordijskega centra Planica bodo skakalnico podrli predvidoma v jeseni leta 2012. Takoj zatem bodo na njenem mestu zgradili dve popolnoma novi mladinski skakalnici velikosti K56 (HS62) in K72 (HS80), ki bosta po velikosti nekako nadomestili \xc5\xbee dolgo zapu\xc5\xa1\xc4\x8deni skakalnici pri biv\xc5\xa1i \xc5\xbeelezni\xc5\xa1ki postaji v Rate\xc4\x8dah, uporabljali pa se bosta predvsem za trening mlaj\xc5\xa1ih skakalcev. Mladinski skakalnici naj bi bili odprti predvidoma v letu 2013. Popolnoma nova 90 metrska skakalnica, ki bo nadomestila Pelanovo, pa je trenutno v gradnji in bo kon\xc4\x8dana predvidoma v jeseni 2012. Stoji le nekaj metrov stran od Pelanove tik ob Bloudkovi velikanki._NEWLINE_Zadnja uradna tekma na tej skakalnici je bilo Svetovno mladinsko prvenstvo v nordijskem smu\xc4\x8danju 2007, ki je nadome\xc5\xa1\xc4\x8dalo Trbi\xc5\xbe, saj je bilo tam pomankanje snega. To so bili tudi zadnji skoki na skakalnici.'